Saga de Erik o Roxo

A Saga de Erik o Roxo () é unha obra literaria en prosa que narra as aventuras dun grupo de viquingos que colonizaron Groenlandia, Marklandia e Vinlandia. 

Esta é unha das sagas islandesas do século XIII, de autor anónimo. Consérvanse dúas versións diferentes en senllos manuscritos: o Hauksbók (século XIV) e mais o Skálholtsbók (século XV).

Foi editada en galego por Rinoceronte Editora, cunha tradución de Elías Portela.

 Comentarios 
Este é un dos rexistros e fontes utilizados polos investigadores para estudar o posíbel contacto entre Europa e América no ano 1000, uns cinco séculos antes da chegada de Cristovo Colón.

 Argumento 
En esencia, a Saga de Erik o Roxo relata os mesmos acontecementos que a Saga dos groenlandeses: Uns viquingos de orixe norueguesa, entre eles Erik o Roxo, parten desde Islandia e descobren Groenlandia, a cal colonizan. Máis tarde, Leif Eriksson diríxese máis ao oeste e establécese na terra que denominan Vinland (Terra do Viño), pero os ataques de indíxenas e outras dificultades obrígaos a retirárense, ao cabo duns anos.
miniatura|350 px|Tres diferentes rutas de navegación a Groenlandia, Vinland (Newfoundland), Helluland (Illa de Baffin) e Markland (Labrador) recorridas por diferentes personaxes nas sagas islandesas.

 Notas 

Categoría:Literatura en lingua islandesa
Categoría:Obras traducidas do islandés ao galego